Aansoek vir Lidmaatskap – Suid Afrika
dui verpligte velde aan
Sel of huis nomer van applikant is nodig
Naam van die Kerk / Bediening waarvan u tans deel is
Is u bediening ten volle deel van daardie kerk?
Gee asseblief 'n kort beskrywing van u bediening
Wat verwag u van FCCA-Int?
Aansoek om georden te word
Is u bewus van 'n definitiewe roeping van God op u lewe om in die bediening te wees?
Verskaf asseblief die name en telefoonnommers van pastore wat ons kan kontak om 'n getuienis te kan kry:
Is u al vantevore georden?
Deur watter kerk
Hoe lank is u al in u bediening?
Hoof area van bediening waarin U funksioneer:
Kies net die hoof area waarin U nou funksioneer en nie al die waarin U al geopereer het in die verlede nie
Aansoek as Huweliksbevestiger
Will jy aangestel word as `n huweliksbevestiger?
Jy sal die nodige eksamen moet aflê indien jy dit nie alreeds gedoen het nie. Die betrokke Departement sal jou in lig daaroor.
Is daar 'n behoefte om as huweliksbevestiger aangestel te word?
Het jy enige huwelike in die afgelope jaar waargeneem?
Indien jy voorheen reeds 'n huweliksbevestiger was, wat is jou V, BD of Q nommer?
Niemand mag 'n huwelik voltrek totdat hulle die huweliksbevestigerseksamen geslaag het en deur FCCA in kennis gestel is nie.
Neem asseblief nou al kennis dat die aansoek om u as huweliksbevestiger te laat aanstel is 'n lang prosedure – dit neem gewoonlik 'n jaar tot agtien maande voordat alles afgehandel is.
Wat is jou hoogste skolastiese kwalifikasie?
Het jy enige verdere kwalifikasies wat nie met jou bediening verband hou nie? (Noem asseblief die kwalifikasie)
Het jy enige Bybelskool of ander Teologiese kwalifikasies?
Enige bedieningsgerigte opleiding? (Noem asseblief die opleiding)
Hoeveel jaar het jy voltooi?
Alle applikante Ek het die Geloofsbelydenis en die Konstitusie van FCCA-Int gelees en onderskryf dit geheel en al. Ek verbind my tot die standpunt wat FCCA-Int inneem rakende die suiwerheid van die Christelike geloof. Ek verbind my om 'n Administrasiefooi van R200 te betaal. Ek onderwerp my aan die gesag van die Uitvoerende Raad van FCCA-Int.
Lidmaatskapvereistes van FCCA-Int
Ons glo dat die Here FCCA-Int geroep het om uit te reik na alle mense (Mat 28:18-20). Deel van ons visie is om lidmaatskap, en dus ook oorkoepelende dekking, aan kerke, bedieninge en pastore te bied wat op hul eie funksioneer. Ons sal ook die manne en vroue wat reeds aktief in 'n bediening, of lekebedieninge staan vir ten minste twee jaar, die geleentheid bied om georden te word wanneer hulle deel word van FCCA-Int.
HOE SIEN FCCA-INT DIE ORDENINGSPROSES:
Mark 3:14 En Hy het die twaalf aangestel (georden), sodat hulle saam met Hom kon wees en Hy hulle kon uitstuur om te preek.
God stel iemand aan (orden) waar en wanneer dit Hom behaag. Geen mens orden iemand in die werk van die Here nie. FCCA-Int gee slegs erkenning aan dit wat God reeds in iemand se lewe begin het.
Ordinasie in FCCA is slegs vir mense wat van plan is om deel te word van FCCA en bereid is om 'n pad met ons te stap, ons konferensies by te woon en hul aan die gesag van FCCA se Uitvoerende Raad te onderwerp. Ordinasie kan nie gekoop word nie.
FINANSIES IN FCCA.
Ons finansies ontvang ons in maandelikse Adminfooie en tiendes wat betaal word deur kerke, bedieninge en pastore wat deel van FCCA-Int is, en asook liefdesoffers wat aan ons gestuur word.
OM DEEL TE WEES VAN FCCA-INT:
Sodra u kerk of bediening se aansoek om lidmaatskap aanvaar is, beweeg u onder FCCA-Int se oorkoepelende dekking in.
As die bedienaar van 'n kerk of bediening, wat lidmaatskap by FCCA-Int verkry het, nie georden is nie, sal ons aan hom of haar die geleentheid bied om georden te kan word. Hulle sal as deel van die registrasie, 'n FCCA Lidmaatskapsertifikaat ontvang, of Ordinasiesertifikaat van FCCA-Int. Ordinasie en herregistrasie sal alleenlik plaasvind nadat alle fooie inbetaal is en die bewys aan FCCA-Int hoofkantoor gefaks en bevestig is. Alle gelde aan FCCA-Int oorbetaal is onherroeplik.
Aansoekers wat nuut in die bediening is, sal eers 'n Diplomakursus, wat deur FCCA-Int aanvaar en onderskryf word, suksesvol moet voltooi, of bewys lewer dat so 'n kursus suksesvol voltooi is, voordat hulle georden kan word.
As Administratiewe Hoofkantoor, sal ons u bystaan met enige kerksake waarmee u hulp nodig het.
Huweliksbevestigersaanstelling vir nuut geordende lede sal eers na die eerste herregistrasie oorweeg word en sal slegs geldig wees solank u deel van FCCA-Int is. Pastore wat reeds gemeentes lei of reeds huweliksbevestigers is se aansoeke sal dadelik oorweeg word. FCCA kan nie verantwoordelik hehou word indien huweliksbevestigers aanstelling nie goedgekeur word nie
WAAROM SLEGS OORKOEPELENDE BEDEKKING EN 'N ADMINISTRATIEWE HOOFKANTOOR?
FCCA-Int sal op geen stadium 'n denominasie wees of een word nie. Elke kerk of bediening wat onder FCCA-Int se oorkoepelende dekking in beweeg staan in 'n assosiasie verhouding tot FCCA-Int met die klem op fellowship. Daar sal ook nie toegelaat word dat enige kerk of bediening 'n denominasie-tipe liggaam binne FCCA-Int vorm nie.
Ons weier die reg om beheer oor enige Pastore, Leiers of Lidmate van die lidkerke of bedieninge te hê.
Ons maak onder geen omstandighede aanspraak op enige geboue, eiendom of toerusting van die lidkerke nie.
Ons sal die lidkerke bystaan met dissiplinêre hulp waar sulke hulp benodig en versoek word. FCCA-Int sal geregtig wees om enige negatiewe aksies en of klagtes te ondersoek, soos en wanneer dit onder ons aandag gebring word en die Here ons opdrag daar toe gee. Kerke en bedieninge wat so 'n ondersoek weier se lidmaatskap sal summier beëindig word.
Alle aspekte van die bediening moet aan die Woord van God onderworpe en meetbaar wees.
Persone wat gay of lesbies van oriëntasie is sal nie in FCCA-Int georden word voordat hierdie situasie herstel is nie. Persone wat hul gay of lesbiese oriëntasie verswyg sal onmiddellik geskors word.
Lev. 20:13 En as 'n man met 'n man gemeenskap het soos 'n mens met 'n vrou het, het hulle altwee iets gruweliks gedoen. Hulle moet sekerlik gedood word. Hulle bloedskuld is op hulle.
Rom 1:26-27 Daarom het God hulle oorgegee aan skandelike hartstogte, want hulle vroue het die natuurlike verkeer verander in dié wat teen die natuur is; 27en net so het ook die manne die natuurlike verkeer met die vrou laat vaar en in hulle wellus teenoor mekaar ontbrand: manne het met manne skandelikheid bedrywe en in hulleself die noodwendige vergelding van hulle dwaling ontvang.
DIE FELLOWSHIP VERWAG DAT U:
Dit sal doen waarvoor God u geroep het.
Saam met ons standpunt sal inneem oor die suiwerheid van die Christelike geloof.
Kontak sal hou met FCCA-Int se leierskap op 'n maandelikse basis, en dat u ons op hoogte sal hou van alle adres en persoonlike inligting wat verander. Indien pastore vir 'n ses maande tydperk nie met FCCA-Int se leierskap kontak maak nie, sal daar aanvaar word dat die Kerk of Bediening nie meer aktief is nie en kan u lidmaatskap in heroorweging geneem word.
Die nie-terugbetaalbare registrasiefooi van R2500-00 vir 'n gemeente wat die senior pastoor of pastoorspaar insluit sal betaal met u aansoek. Gemeentes wat nie deel is van 'n denominasie nie, word deel van FCCA-Int en betaal maandeliks 'n tiende aan FCCA-Int oor.
Elke pastoor of pastoorspaar betaal R250pm aan FCCA-Int as Administrasiefooi. Gebruik asb. ten alle tye u FCCA-Int Lidnommer as verwysing met alle inbetalings aan FCCA. Lede wat versuim om hul Adminfooi of die kerk se 10e vir 'n tydperk van 6 (ses) maande oor te betaal, se lidmaatskap sal beëindig word.
Ons Administratiewe Hoofkantoor sal u bystaan met alle kerklike sake wat u mag benodig.
Die konferensies in Pretoria by te woon, Lede wat op 'n gereelde basis konferensies sonder kennisgewing nie bywoon nie se lidmaatskap sal heroorweeg word.
Elke drie maande 'n verslag oor gebeure in u gemeente of bediening aan ons stuur – gewone pos of e-pos of selfs telefonies. Indien geen verslae ontvang word gedurende 'n ses maande tydperk nie, sal daar aanvaar word dat die Bediening nie meer aktief is nie, en kan u lidmaatskap in heroorweging geneem word.
Na die eerste jaar sal herregistreer met nuwe foto's, volledige aansoekvorm, en registrasiefooi, (die bedrag vir registrasie en herregistrasie is dieselfde) en daarna elke twee jaar teen R500 per keer met 'n 20% verhoging per keer daarna. Kerke en Bedieninge wat hul tiende maandeliks aan FCCA-Int oorbetaal sal geen herregistrasiefooi of administrasie fooi hoef te betaal nie.
Herregistrasie sal alleenlik oorweeg word nadat bevind is dat u bediening positief aktief en tiendes betaal is.
Die besluit om 'n kerk, bediening of pastoor se lidmaatskap te beëindig is finaal. Hierdie besluit sal nie ligtelik geneem word nie.
DIE VOLGENDE SAL BENODIG WORD WANNEER U AANSOEK VERWERK IS:
'n Kleur Digitale ID foto (stuur asb aan info@fcca-int.com op dieselfde dag as u aansoek).
'n Duidelike afskrif van jou ID Dokument (stuur asb aan info@fcca-int.com.)
Registrasiefooi en administrasiefooi en bewys van betaling per e-pos aan FCCA gestuur.
'n Aftrekorder geteken by u eie bank vir die maandelikse Administrasie fooi
Deur hierdie aansoek in te stuur aanvaar ek die gesag van die Uitvoerende Raad en onderneem om by vereistes te hou.
Hiermee aanvaar ek as gemeente- of bedieningsleier die Lidmaatskapvereistes van FCCA-Int en onderneem om ten alle tye daar aan te voldoen. Ek verstaan en stem saam met FCCA se stand punt oor sexualituit.